Vidi što je Sofia objavila.
„Zalutati je divan način da pronađeš sebe.”
Camille nije nestala, u Grčkoj je.
Vjerojatno su tik izvan kadra
žene u čupavim ogrtačima spremne navaliti jedna drugoj na pitu.
Mindy.
Moraš reći Gabrielu.
Ja bih trebala reći Gabrielu da njegova cura ima curu?
Bivša zaručnica. Da, ali prvo se uvjeri da je zaista tako.
Gdje ima dima, ponekad nema ničeg drugog osim dima.
Ne kaže se tako.
Nisi bila džanerica.
-Mindy Chen? -Da.
Nicolas me molio da dođem u JVMA.
Želi se ispričati zbog slut-shaminga na Roland-Garrosu.
-Neće se lako izvući. -Bon courage.
Bon courage i tebi.
BOK, OVDJE EMILY COOPER. NAZOVI ME, MOLIM TE.
EMILY U PARIZU
Zvala je galeriju i uzela slobodno,
ali ne odgovara na moje poruke i pozive.
Sigurno je dobro. Ne izbiva dugo.
Volio bih se uvjeriti u to.
Cijelu sam noć zvao bolnice.
Bio sam u parku u kojem voli čitati
i njezinom omiljenom kafiću u Le Maraisu
da pitam je li ju tko vidio.
Ne znam kako bih ti to rekla,
ali Camille je možda u Grčkoj sa Sofijom.
Umjetnicom iz njezine galerije?
Čule su se telefonom
prije vašeg nesuđenog vjenčanja.
O čemu su razgovarale?
O svojoj vezi.
Bile su u vezi.
Ne znam kad je počelo, ali zatekla sam ih
kako se ljube na Alfiejevoj zabavi.
Poslije je išla do nje u Grčku.
Rekla mi je da ide poslovno.
Poslije sam ih vidjela u pariškom kafiću.
Svađale su se kao ljubavni par.
Varala me.
Mislim da je to bila samo afera.
To je isto.
Ali ljepše zvuči.
Ti si znala za sve?
Nisam bila sigurna.
Mislila sam da možda znaš za Sofiju i ne smeta ti.
Htio sam je oženiti. Misliš da sam znao za to?
Bavila sam se svojom vezom.
Nije moj posao miješati se u tuđe.
Prvo vaš glupi pakt, a sad ovo. Muka mi je od tajni.
I meni!
Dakle, Camille je u Grčkoj. Lijepo.
Mogu reći njezinima da se ne brinu.
Tek toliko da znaš, taj pakt nije bio moja… ideja.
Dobro, čut ćemo se poslije.
Kako si?
Želiš li se osjećati još bolje?
Ma daj, moram na posao.
Čuo sam se s Louisom de Leonom.
JVMA želi da Agence Grateau preuzme klupski marketing.
Molim?
Nas dvoje opet bismo radili zajedno.
S JVMA-om?
JVMA je samo izvor zarade.
Izvor zarade?
S Louisom mi nije baš bilo bajno.
I oteo mi je kreativca.
Louis se ne bavi takvim stvarima.
To je ispod njegovog ranga.
Želi da na otvaranju njegovog kluba rade najbolji ljudi.
Pa tako i ti.
Sylvie?
Molim te.
Trebam te za ovo.
Onda valjda nemam izbora.
Teretana je na drugom katu,
a računovodstvo na trećem.
Možda će biti još papirologije.
Danas ćeš dobiti pristupnu karticu i vlastiti e-mail.
U kuhinji ima dovoljno hrane za sve zaposlenike.
A ovo je samo tvoj kutak.
Prekrasno je.
Rad ovdje ima brojne pogodnosti, ali je i veoma naporan.
Ovdje ću provesti mnogo vremena, to mi ne smeta.
Juliene? Otkud ti ovdje?
Mindy. Bonjour, kraljice. Odsad radim ovdje.
Nisam imala pojma.
Emily je nešto prešutjela? Je li to moguće?
Možda je to spomenula.
Štošta se izdogađalo.
-Čestitam. -Merci.
I nama.
Presretni smo Julienovim dolaskom.
Slobodno se udomaći.
Pozdravi Emily i reci joj za moj novi ured.
Ovuda.
Oprosti što si me morala tražiti.
Bilo me strah prolaziti pored zaštitara u svojim droljastim čizmama,
ali njima nije smetalo.
Mindy, neugodno mi je zbog onoga što je moj otac rekao.
Ja nisam takav. Mislim da si savršena takva kakva jesi.
No ipak si šutio dok me vrijeđao, Nico.
Možeš li zamisliti kako sam se osjećala?
Jako mi je žao.
Nikad mu se nisam znao suprotstaviti.
Želim biti s nekime tko će me braniti.
Neće se ponoviti.
Branit ću te, obećavam.
Ti si mi važnija od njega i od svega ovoga.
Stvarno?
Stvarno.
Dođi. Odužit ću ti se.
Jesi li spremna?
Ajme!
Arhiva brenda. Stvarno postoji.
Odaberi što god želiš.
Ovo je kao moj vlastiti Bon Marché.
Ako želiš vratiti haljinu koju sam ti darovao,
neću se uvrijediti.
Prodala sam je Vestiaire Collectiveu.
Trebala sam novac za Euroviziju.
Zaslužio sam to.
A zaslužuješ i ovo.
Prihvaćam ispriku.
Jesam li u raju ili je ovo stvarno arhiva brenda?
Jest. A ja mogu birati što želim.
-Ma ne! -Da.
Vidimo se poslije sastanka.
Može, bok. Hvala ti.
Svrati do mog ureda da vidim što si uzela.
Sad ste moje.
Podijelit ćemo Julienove zadatke.
Rado ću uzeti njegove klijente. Osjećam se odgovornom.
Sigurno se grozno osjećaš.
Ne baš.
Nitko nije nezamjenjiv, Emily. Zapamti to.
Luc, ti ćeš preuzeti Boucheronov event.
Danas će svratiti da raspravimo završne detalje.
Da, naravno.
No jesam li ja najbolja osoba za to?
Nisi li već radio na tome s Julienom?
Ali u sporednoj ulozi.
Nemam oko za detalje kakvo ovaj event zahtijeva.
To je samo formalni ručak
na predivnoj lokaciji s predivnim nakitom
s odabranom skupinom Boucheronovih klijenata. To je sve.
To je haute nakit.
Ti su ljudi sposobni primijetiti i najmanje detalje.
Znaš… Ma ne.
Što ako nisam dovoljno haute?
Luc, nemamo drugog izbora.
-Ali ona… -Prelazimo na drugu temu.
Ako ti to što znači, ja mislim da si dovoljno haute.
Hvala ti.
Želiš da se vratim, ha?
Očajan si bez mene.
Da! Jer si mi ostavio Boucheron.
Nisam dorastao situaciji,
a izvršni direktori dolaze na pregled programa!
Zajedno smo radili na tome.
Znaš sve što i ja znam.
S logističke strane,
ali trebam detalje.
Sva ona otmjena imena nakita, jelovnik,
kakva će sol biti na stolu,
kakav porculan, sve ono što ti znaš.
Dobro, kad stižu?
Za dvadeset minuta.
Bit ćeš mi debelo dužan.
Gosti će dolaziti od podneva.
Osoblje će ih ispratiti do privatnog dizala
koje će ih odvesti u Le 26 V.
Po sobi će biti raspoređeni stolovi i vitrine za nakit.
Stolovi i vitrine…
Coanna je zadužena za cvjetni aranžman.
Pribor za jelo je Christopheov.
Posuđe je Bernard… nešto.
Bernardaudovo.
Oui. Bernar, što je već rekla.
Što će poslužiti gostima?
Hoćeš li naručiti nešto za ručak?
Samo trenutak.
Sigurno će biti nevjerojatno.
-Ručak je na račun tvrtke? -Da.
Vi plaćate ručak, zar ne?
Naravno da plaćaju, Luc.
I to skupo, rekla bih.
Za ručak… Baguette sa sirom i šunkom.
Prekrasno.
Našim dragim gostima servirat ćemo baguette sa sirom i šunkom.
Klasično… i jednostavno.
S čipsom.
Je li to predjelo?
Predjelo?
To pitate?
Je li to predjelo?
Predjelo će biti salata od škampa.
Za predjelo, salata od škampa.
I baguette sa sirom i šunkom.
-To zvuči čudno. -I odvratno.
Baguette je moj ručak, budalo.
Kako god bilo, kolekcija Quatre bit će u središtu pozornosti.
Da, samo moramo malo promijeniti jelovnik.
Da, ne želimo da nekome pozli, nije li tako?
Nikome neće pozliti.
Bit će to krasan event, obećavam.
Hej, ljepotice. Ti ćeš se svidjeti Nici.
Preslatka si. Ne, ti si preslatka. Obožavam te.
Vidi ti nju. Što kažeš?
I ti želiš da te mama Mindy odvede kući? Dobro.
Excusez-moi.
Bonjour.
Prvi ste put ovdje?
Da, ali imam dopuštenje, obećavam.
Naravno,
ali žene ne smiju biti u arhivi same.
Trebate pratnju.
Mislila sam da će mi trebati kolica,
ali dobro će mi doći i pomoć za nošenje.
Malo je složenije od toga.
Onda su mi rekle za Louisa,
kako voli birati odjeću zaposlenicama JVMA-a.
Mislim, ozbiljno, stari, nađi drugi hobi. Nešto što nije skoro pa jezivo.
Ne, to je totalno jezivo.
Inzistira na tome da žene probaju odjeću pred njim.
Ti to ozbiljno?
Ne pristaneš li, podrazumijeva se
da ne razumiješ modni svijet.
Pa ne napreduješ na poslu.
A ako napreduješ…
I dalje trpiš uznemiravanje.
Zvuči užasno.
Hoćeš li reći nešto Nici?
To mu je otac.
Ne znam što da učinim.
Oprosti.
-Imam poziv iz Grčke. -Molim?
Stavi na razglas.
Bok, ovdje Emily.
Bok, Emily, Sofia ovdje.
Dobila sam tvoju poruku. Mogu li ti kako pomoći?
Bok, možeš.
Želim da Camille bude sretna, zaista.
Ako bi se samo mogla javiti Gabrielu ili svojim roditeljima
i reći im da je dobro
da se prestanu brinuti, to bi bilo super.
Oprosti, zbunjena sam.
Bok, Mindy je.
Znamo da je Camille s tobom. Kužimo.
To stvarno zvuči prekrasno,
ali Camille ne može samo tako nestati.
Zabrinute smo.
Stvarno ne znam o čemu govorite.
Camille mi se posljednji put javila prije vjenčanja s Gabrielom.
Slomila mi je srce.
Znači, ni ti ne znaš gdje je?
Ne. Što se događa?
Mademoiselle, ne smijete unutra.
Hej.
Hej, što je sad? Dobila si razglednicu iz Grčke?
Ne, Sofia mi se javila.
Nema pojma gdje je Camille.
Stvarno je nestala.
Bastiane, možeš li me zamijeniti?
Kamo ćeš?
U Megève. Njezini ondje imaju kuću za odmor.
Jedino je ondje nisam tražio.
Jesi li mi još nešto prešutjela?
Nisam.
EMILY - MOŽEMO LI SE ODMAH NAĆI? RADI SE O CAMILLE.
HITNO JE.
Još malo i klub je gotov.
Jesi li ga vidjela?
Prekrasan je.
Da, jesam.
S nekoliko smo časopisa dogovorili
predstavljanje kluba.
Laurent, angažirao si dobitnu ekipu.
I ja tako mislim.
Idem platiti.
Hvala, dragi.
Voljan sam zaboraviti na prošlost
kako bi ovaj projekt ostvario svoj potencijal.
Nadam se da i ti tako razmišljaš.
Da nije tako, ne bih pristala.
Drago mi je.
Oboje želimo što je najbolje za Laurenta.
Ostvarimo to.
Svakako.
Jutros si doručkovala s Louisom de Leonom?
Ne, doručkovala sam s Laurentom i Louisom de Leonom.
JVMA ulaže novac u klub mog supruga i želi našu pomoć s promocijom.
Imaš li još pitanja?
Ne, naravno.
Misliš li da je to pametno?
Kad poželim tvoje mišljenje, zatražit ću ga, Emily.
Radila si u JVMA-u, zar ne?
Davno.
Navodno imaju garderobu u koju Louis poziva mlade zaposlenice…
Ne želim izvlačiti neukusne priče iz prošlosti. Bilo je to drukčije vrijeme.
Možda i nije.
Zatvori vrata. Sjedni i ispričaj mi što znaš.
Emily, trebam tvoju pomoć s Boucheronovim formalnim ručkom.
-Nema problema. -Pravim se da sve znam.
Ali zapravo ne znam ništa o Boucheronu.
A Julien je otišao zbog tebe.
Ne bih rekla da sam samo ja kriva.
To je sad nevažno, Emily. Činjenica je da smo najebali!
Luc. Smiri se.
Zajedno ćemo to prebroditi. Obećavam.
Ozbiljno?
Hvala ti. Znao sam da se mogu pouzdati u tebe.
Idem u Boucheron da vidim je li sve spremno.
Pridružit ću ti se poslije, ne brini se.
Sve će biti super.
Dobro. Hvala ti.
AKO ŽELIŠ RAZGOVARATI O CAMILLE,
DOĐI U KAFIĆ KOD PLACE DE LA MADELEINEA ZA SAT VREMENA.
VIDIMO SE!
Iskreno, nemamo povjerenja u tebe.
Ljudi su zabrinuti.
Gabriel, Camilleini roditelji…
Ne radi se o meni.
Ako joj ti nisi nešto učinila.
Nisi valjda ozbiljna?
Naravno da nije. Ne bi imala šanse.
Camille je jako snažna.
I među prvim je prijateljicama koje sam stekla ovdje.
Zbog nje sam shvatila da ima Francuza koji me neće mrziti
zato što sam Amerikanka.
Mrze te jer im kradeš dečke.
Camille vjerojatno rješava svoj problem.
Misliš da je otišla pobaciti?
Da. To ovdje nije nezakonito.
Elise, na pobačaj ne bi pošla sama.
Slažem se.
I ja.
Što li se moglo dogoditi da samo tako nestane?
Već je jedanput nestala.
Kad joj je trebao predah od Gabriela i roditelja.
No uvijek bi nam se javila.
Uvijek.
LUC JA SAM TU. GDJE SI TI?!
Moram na ručak u sklopu posla.
Znam koliko vam je stalo do Camille.
I meni je. Trebale bismo javiti jedne drugima ako što doznamo.
Dobro.
Dakle, mi ćemo platiti njezin ledeni čaj.
Kako nepristojno.
Oprosti što kasnim.
Gdje si dosad? Gosti samo što nisu počeli stizati.
S Camilleinim prijateljicama. Nestala je.
Qui, Camille? O, ne.
Ona je tako lijepa. Valjda je dobro.
Lijepo od tebe što si došla.
Sumnjaju li na kakav zločin?
Mislim da ne.
Ne bih rekla. Galeristica je, ne diktatorica.
Nije se nikom javila od vjenčanja.
A povrh svega nosi Gabrielovo dijete.
Gdje je Gabriel?
Traži je, kao i svi.
Sigurno se samo htjela maknuti od svega
i bilo bi joj drago da gledate svoja posla.
Kao i meni.
Collection Quatre. Jedan dar za svakog gosta.
Ovo je kao u Antonionijevom filmu L'Avventura.
U njemu je muškarac otišao ploviti s djevojkom i njezinom prijateljicom.
I djevojka je nestala.
Jesu li je pronašli?
Non.
Njezin dečko i prijateljica upuste se u aferu
i zaborave na nju.
Postanu preokupirani vlastitim interesima.
Je li ju netko ubio? Je li pala s litice?
Tko zna. Misle samo na sebe.
Pa to je grozno.
Još je gore što danas ne bismo mogli snimiti takav film.
Imamo GPS. Možemo ući u trag mobitelima.
Previše smo povezani da snimamo dobre filmove.
Zaboga, Luc.
Camille je dijelila svoju lokaciju na putu za St. Tropez.
-Dijeli li je još? -Da vidim.
Da! Čini se da je u Givernyju.
Krasno. U Monetovom vrtu.
Gabriel je u Megèveu. Što ću sad?
Ono što Antonioni nije mogao. Nađi je.
Merde. Hoćeš li se ti snaći?
Ne. Baš i ne.
Ali ne želim se ispriječiti dobrom nastavku filma.
Bonne chance.
Onda, kako ti se sviđa tvoj novi ured?
Fantastičan je.
Produktivniji sam.
Atmosfera je drukčija.
I nema drame.
Ne mogu ti obećati da je neće biti.
Bude li je, zatvorit ću vrata.
Imamo jedan poseban projekt
i želimo te uposliti.
Fantastično.
Vrlo je prestižan.
Radio bi ekskluzivno s Pierreom Cadaultom.
S Gregoryjem Dupreeom, misliš?
Tip je noćna mora.
Oui.
Lu-Anne, Philippe.
Izgledate vrlo elegantno.
Je li sve kako ste zamišljali?
Nije, Luc. Kakva je to slika?
Boucheronov logo.
Više sliči na bicikliste.
Molim? Isprike.
To je moj wallpaper.
Originalna fotografija s Tour de Francea iz 1985. godine…
Makni je.
Evo. Voilà, sređeno.
Hvala.
Ali ovo je 20. godišnjica kolekcije Quatre.
Očekivali smo nešto više.
Nešto eksperimentalno, inovativno.
A društveno-medijski aspekt kampanje?
Postoji li barem filter?
Gdje je Emily?
Nemoj mi reći da nije ovdje.
Imam osjećaj da nešto nedostaje.
Puno toga nedostaje.
Da. Imate pravo.
Nešto doista nedostaje.
„Nešto nedostaje” tema je ove kampanje.
Jer kad nešto nestane,
svi obraćaju pozornost.
Sjednite, molim vas. Pripremite se za naš završni čin.
U redu. Ispričavam se.
Tako mi je neugodno.
Nema razloga. Baš će zbog toga ono što slijedi biti veliko iznenađenje.
Mrzim iznenađenja. Nadam se da znaš što radiš.
I ja.
Oprostite.
Dame i gospodo, molim vas za malo pažnje.
Dok ste uživali u ovoj prekrasnoj hrani,
jedan od predmeta iz kolekcije Quatre je nestao.
To znači da ste svi vi suučesnici.
Da. I svi ćete sudjelovati u potrazi za skrivenim blagom
ne bismo li našli nestale dragulje.
Da biste sudjelovali, morate pratiti Boucheron na Instagramu.
Svaki ćemo dan objavljivati nove tragove dok se ogrlica ne nađe.
Onaj tko je nađe, može je i zadržati.
Da.
Nema na čemu.
Pravila ćemo objaviti na našem Instagramu.
Ne zaboravite objaviti fotografije s lova na blago
i tagirati Boucheron Quatre.
Da, kao chiffre quatre.
Nemamo toliki budžet. Ne možemo darovati ogrlicu.
Naravno da nemaju, Luc. Što je tebi?
Bez brige.
Nećete ništa darovati.
Katkad se stvari koje nestanu više nikada ne pronađu.
Eto, tako. Dobro?
Objavljivat ćemo tragove dok im ne dosadi
i posve ne zaborave na to.
Dobro.
NALAZITE SE PRED KUĆOM CLAUDEA MONETA U GIVERNYJU
Bok. Oprostite.
Radite li ovdje?
Oui, ja vodim obilaske.
U redu, super, bok.
Tražim svoju prijateljicu. Mislim da je negdje blizu.
Sigurno čisti lopoče.
Da. To je tradicija koju je započeo sâm Monet.
Ako vas zanima, rado ću vam reći više o tome.
Možemo razgovarati putem?
-Da, naravno. -Dobro.
Monet je svoje lopoče kupio u rasadniku Latour-Maliac,
u kojem su nedugo prije toga stvorili novu vrstu šarenih lopoča
i predstavili ih na Svjetskoj izložbi u Parizu 1889. godine.
Europljani su dotad imali samo bijele lopoče.
Eno je. Idem je pozdraviti.
Čamci su samo za volontere.
Dobro, onda ću volontirati.
Dobro.
Camille.
Emily, ne želim razgovarati s tobom.
Da, kužim te, želiš biti sama.
Tako je. Pusti da budem sama.
Ja sam samo glasnica. Došla sam ti prenijeti poruku.
Voliš to raditi, ha?
Rekla si Gabrielu za Sofiju i sad mi oboje šalju poruke.
Došla sam razbistriti misli, a čak mi ni to ne dopuštaš.
Molim?
Ljudi su zabrinuti za tebe.
Tvoja obitelj, Gabriel i ja.
Zato si mu rekla da sam ga varala?
Mislila si da će se osjećati bolje?
Ne, nego mi je dosta čuvanja tajni.
I dosta mi je da se tvoje prijateljice i obitelj iskaljuju na meni.
Ne dramatiziraj.
Nisam ja ta koja je nestala.
Došla si ovamo
zbog osjećaja krivnje, ne zabrinutosti.
Da, osjećam se krivom jer znam prihvatiti odgovornost.
Za razliku od tebe.
Htjela si prekinuti vezu
i bilo ti je lakše okriviti mene nego to priznati.
To nije istina.
Emily, prestani mi udarati čamac.
Istina je!
I ne udaram te, samo te želim vratiti kući.
Gubi se!
Camille!
O, Bože.
Ovo je tvoja krivnja!
Ne bih ovo očekivala od odraslih ljudi,
a ponajmanje od volontera.
Dobro znate da je zabranjeno plivati u jezercu.
Nevjerojatno!
Što je rekla?
Da ne smijemo plivati u jezercu.
Nisam plivala, samo se nisam htjela utopiti.
Dat ću im donaciju da nam ne zabrane pristup.
Hvala ti.
Molim.
I žao mi je.
Ti si mi stvarno bila izlika.
Nisam se mislila tako brzo udati,
no kad sam vidjela koliko su Gabriel i moja obitelj sretni,
prepustila sam se.
No postalo mi je previše.
Znam kako je to kad ne želiš razočarati druge,
ali moraš učiniti pravu stvar za sebe.
I ne samo za sebe.
Bit ću mama.
Čestitam.
Nisam htjela nikog povrijediti.
Morala sam promisliti o svemu.
Što si smislila?
U Givernyju sam se zaljubila u umjetnost.
Ovdje shvatiš
zašto su impresionisti onako slikali.
Htjeli su… dočarati prirodu.
Ništa u njoj nije savršeno.
Ali sve je predivno.
Idemo natrag?
NEPOZNATI POZIVATELJ
Gospođo Grateau, ovdje Noëlle Regnier iz Le Mondea.
Već sam vas pokušala dobiti.
Rado bih razgovarala s vama o vašem radu za JVMA
i Louisa de Leona.
Žalim, ali veoma sam zauzeta. Doviđenja.
Hvala.
I hvala ti što si uskočio.
Zdravo, Gabriele.
Sofia.
Da, znam da me ne želiš vidjeti.
Ali upravo sam doletjela i odmah sam se zaputila ovamo.
Učinit ću što god treba da nađemo Camille.
Samo želim znati da je dobro.
A onda idem kući.
Zapravo, Emily ju je upravo pronašla u Givernyju.
Na putu su ovamo.
Ali prije nego što odeš…
ti i ja bismo trebali popiti piće.
Da.
Nervozna sam.
Bit će sretan što te vidi.
Misliš?
Ne radi ovo, Camille. Nemoj više nikad tako nestati.
Jako mi je žao.
Sve se brzo dogodilo. Nisam htjela da pogriješimo.
Govoriš o djetetu?
Ne, o vjenčanju.
Ne moramo se vjenčati.
Sad smo obitelj.
Bez obzira na sve.
Sofia?
Nisam mogla ostati u Ateni ne znajući jesi li dobro.
Bila sam zabrinuta.
Volim te, Camille.
I ja tebe.
Da?
Da. Moram ti puno toga reći.
Dođi.
Jesi li dobro?
Da.
Jer znam kako je to kad se zaljubiš u nekog drugog.
Zatrebaš li što, bit ću ondje.
Prijevod titlova: Srđan Kos